La Ĵokero

La Ĵokero ("Ŝerculo"; private nomita Arthur Fleck), estas fikcia figuro de la Batman-bildstrioj. Li unue aperis en Batman numero 1 (printempo 1940).

La nomo "ĵokero" rilatas, unuflanke, al la ĵokero kiel ludkarto kaj, aliflanke, al la kortega pajaco prezentita sur ĝi. La Ĵokero estas hodiaŭ unu el la plej popularaj reprezentantoj de la stereotipo de malica klaŭno.

La karakterizaĵo de la Ĵokero estas frenezo kaj deziro al anarkio. Li estas portretita diverse, foje tute malvarmsanga kun malamo por vivo, ordo kaj Batman, alifoje li estas freneza klaŭno kiu ŝatas amuzi sin per mortigaj kaptiloj kaj kabaloj. La Ĵokero ofte estas konsiderata la "ĉefa fiulo" en la Batman-universo. Inter pluraj originrakontoj, la plej fama estas ke li estis senlabora inĝeniero kaj malsukcesa tujkomediisto, kiu aliĝis al rompoŝtelo por subteni sian gravedan edzinon. Dum la planado daŭras, li ekscias ke lia edzino mortis. La viro kiu baldaŭ iĝos la Ĵokero provas retiriĝi, sed estas devigita daŭrigi. La enrompo estas interrompita de Batman, sed la inĝeniero fuĝas, trafante en ujon da kemiaĵoj. Kiam li elrampas, lia vizaĝo ŝanĝiĝis al klaŭna masko: blanka haŭto, ruĝaj lipoj kaj verda hararo. Kune, ĉiuj tiuj katastrofoj igas la viron perdi sian menson, kaj li iĝas la tute freneza Ĵokero.

La Ĵokero aperis en la televidserio Batman, la filmo Batman (1989) kaj la filmo The Dark Knight (2008), inter aliaj.

La Usona Kininstituto nomis la Ĵokeron en la formo de Jack Nicholson la 45-a plej bona fiulo en filmhistorio . 

 Referencoj 

 Vidu ankaŭ 

 Conrad Veidt

 Eksteraj ligiloj 



Kategorio:Batman
Kategorio:Bildstriaj fikciuloj
Kategorio:Fikciaj amasmurdistoj
Kategorio:Fikciaj inĝenieroj
Kategorio:Fikciaj krimuloj
Kategorio:Fikciaj klaŭnoj
Kategorio:Maliculoj